CENTEL ลุ้น Q2 พลิกกำไร! ครึ่งหลังเด่นต่อ ดันทั้งปีแตะ 307 ล้าน
CENTEL ลุ้นผลงานไตรมาส 2/65 พลิกกำไร! ครึ่งหลังเด่นต่อ ดันทั้งปีแตะ 307 ล้านบาท โบรกแนะซื้อเป้า 50 บาท นอกจากนี้มี upside เพิ่มจากการเข้าบริหารโรงแรมให้ CPN จำนวน 37 โรงแรมภายใน 5 ปี
CENTEL ลุ้นผลงานไตรมาส 2/65 พลิกกำไร! ครึ่งหลังเด่นต่อ ดันทั้งปีแตะ 307 ล้านบาท โบรกแนะซื้อเป้า 50 บาท
3 ส.ค. 2565

บล.เคทีบีเอสที ระบุในบทวิเคราะห์วันนี้ (3 ส.ค.65) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ราคาเป้าหมายปี 2565  ที่ 50.00 บาท โดยคาดว่าผลการดำเนินงานไตรมาส 2/2565 จะพลิกกลับมาเป็นกำไรสุทธิที่ 40 ล้านบาท จากขาดทุนสุทธิในไตรมาส 2/2564  ที่ 606 ล้านบาท และขาดทุนสุทธิในไตรมาส 1/2565 ที่ 44 ล้านบาท
โดยถือว่าทำได้ดีแม้ว่าจะเป็นช่วง Low season ทั้งที่ไทยและมัลดีฟส์ โดย 1.ธุรกิจโรงแรมมี Rev Par เพิ่มสูงขึ้นมากอยู่ที่โต 474% เทียบช่วงเดียวกันของปีก่อน (โต 12% เทียบไตรมาสก่อนหน้า) จากไตรมาส 2/2564 ที่โต 266% เทียบช่วงเดียวกันของปีก่อน
ส่วน 2.ธุรกิจอาหารมีการฟื้นตัวได้ดี โดยมี SSSG อยู่ที่ 16% เทียบช่วงเดียวกันของปีก่อน ฟื้นตัวได้ดีมากจากไตรมาส 2/2564 ที่ทรงตัว เทียบช่วงเดียวกันของปีก่อน และจากไตรมาส 1/2565 ที่โต 10% เทียบช่วงเดียวกันของปีก่อน หลังจากที่มีการทยอยเปิดประเทศ
โดยยังคงประมาณการกำไรสุทธิในปี 2565  อยู่ที่ 307 ล้านบาท ฟื้นตัวได้ดีจากปีก่อนที่ขาดทุนสุทธิที่ 1.7 พันล้านบาท ขณะที่คาดว่าในไตรมาส 3/2565 จะมีกำไรได้ต่อเนื่อง ถือเป็นการฟื้นตัวได้ดีเมื่อเทียบ เทียบช่วงเดียวกันของปีก่อน
ส่วนไตรมาส 4/2565 จะเห็นการฟื้นตัวที่ชัดเจนที่สุดในรอบปี 2565 เพราะเป็นช่วง High season ทั้งที่ไทยและมัลดีฟส์ราคาหุ้นในช่วง 1 เดือนที่ผ่านมาปรับตัวลดลง 6% เมื่อเทียบกับ SET จากทิศทางตลาดหุ้นที่เป็นขาลงประกอบกับมีฝีดาษลิงเข้ามากดดัน แต่คาดว่าจะเป็นปัจจัยกดดันระยะสั้น
ขณะที่คาดสถานการณ์ท่องเที่ยวจะยังคงฟื้นตัวได้อย่างต่อเนื่องในช่วงครึ่งหลังปี 2565 จากการทยอยการเปิดประเทศเต็มรูปแบบ นอกจากนี้ CENTEL ยังมี upside เพิ่มจากการเข้าบริหารโรงแรมให้ CPN จำนวน 37 โรงแรมภายใน 5 ปี